作者:元稹
標題:憶雲之
內容:為魚實愛泉，食辛寧避蓼。人生既相合，不復論窕窕。滄海良有窮，白日非長皎。何事一人心，各在四方表。泛若逐水萍，居為附松蔦。流浪隨所之，縈紆牽所繞。百齡頗侷促，況複迷壽夭。芟發君已衰，冠歲予非小。娛樂不及時，暮年壯心少。感此幽念綿，遂為長悄悄。中庭草木春，曆亂遞相擾。奇樹花冥冥，竹竿鳳褭褭。幽芳被蘭徑，安得寄天杪。萬裡瀟湘魂，夜夜南枝鳥。